open-index/open-wikipedia-markdown huggingface dataset:
H-101

**H-101** (; ) on venäläinen subsooninen ilmasta-maahan-risteilyohjus. Se pohjautuu H-55 -risteilyohjukseen. H-101 otettiin käytöön 2012 ja operatiivisesti Syyrian sisällissodassa marraskuussa 2015. Risteilyohjus voidaan varustaa ydinkärjellä, jolloin siitä käytetään nimeä H-102. Aseen suunnittelija ja valmistaja on Taktitšeskoje raketnoje vooruženije -asekonserniin kuuluva MKB Raduga.

## Käyttö

Venäjä on käyttänyt tätä risteilyohjusmallia useasti Syyriassa (2015–) ja hyökkäyssodassaan (2022–) Ukrainaan. 

Venäläisisiä lentokoneita, jotka ovat yhteensopivia ohjuksen kanssa:
* Tupolev Tu-160 Blackjack, 
* Tupolev Tu-22M3/5 Backfire C, 
* Tupolev Tu-95MS16 Bear-H, ja
* Suhoi Su-27IB

Tunnetuihin käyttötapauksiin ja ilmeisiin sotarikoksiin lukeutuu 8. heinäkuuta 2024 tehty ohjusisku kiovalaiseen lastensairaala Oh’matdytiin. Sairaalarakennukset on mainittu erikseen suojeltavina kohteina myös Venäjän vahvistamassa, Geneven sopimuksissa. Myös asuinkerrostaloihin kohdistetut ohjusiskut ovat sotarikoksia. Esimerkiksi kahteen Ternopilissä sijaitsevaan kerrostaloon kohdistetuissa ilmaiskuissa kuoli 19. marraskuuta 2025 yhteensä 38 ihmistä, joista kahdeksan oli lapsia. Satakunta ihmistä haavoittui.

Ajatuspaja ISW:n mukaan 8. heinäkuuta 2024 ohjusiskuissa venäläiset H-101-risteilyohjukset lensivät poikkeuksellisen alhaalla, joissain tapauksissa vain noin 50 metriä maanpinnan yläpuolella, mikä vaikeutti ilmatorjunnan kykyä osua niihin. Matala lentokorkeus viittaa osaltaan mahdollisuuteen, että venäläisjoukot olisivat kehittäneet hyökkäystaktiikkansa tai soveltaneet teknologioita aiemmasta poikkeavalla tavalla risteilyohjusiskussa. Esimerkiksi kohteita tiedustelevien droonien tietoliikenteen käyttöä on voitu rajoittaa niin, että ne ovat yhteydessä risteilyohjuksien ohjaamoon vasta silloin, kun ohjukset ovat jo matkallaan lähellä aiottua kohdetta.

## Ominaisuudet
Ohjuksen tärkeimmät ominaisuudet on mainittu oheisessa mallineessa.

Useita H-101 -ohjuksia on pudotettu Ukrainassa niin, että ne ovat säilyneet varsin ehjinä, jolloin ohjuksen rakennetta on päästy tutkimaan.

Ohjuksen on joissain lähteissä väitetty olevan häiveominaisuuksilla varustettu. H-101:lla on litteän kulmikas poikittaisprofiili, joka saattaisi hyvin tehtynä pienentää tutkaheijastavuutta. Mutta ohjuksen materiaalit eivät ole tutkaheijastusta pienentäviä, eikä pintaa ei ole häivekäsitely, joten ohjusta ei sitä tarkastelleiden ukrainalaistutkijoiden mukaan voida pitää häiveohjuksena. Häiveominaisuus on heidän mukaansa valeuutisointia. 

Risteilyohjuksessa on lämpöhakuisten torjuntaohjusten vastatoimena soihtuja, joilla ohjustorjuntaa voidan pyrkiä harhauttamaan.


Russian Kh-101 missile shot in Vinnytsia Oblast, 2023-01-26 (01).jpg| Vinnytsjan alueelle Ukrainaan 26.1.2023 pudonnut H-101-risteilyohjus.
SU-30SM escortant un Tu-160 qui lance un missile de croisière.png|Suhoi Su-30SM -hävittäjän saattama Tupolev Tu-160 -pommittaja ja sen laukaisema H-101-risteilyohjus Syyriassa marraskuussa 2015.
Пуски крылатых ракет по объектам террористов в Сирии с борта Ту-160.ogv|Tupolev Tu-160 -pommittaja ja kaksi H-101:sta (Syyria, 2015).


## Lähteet

## Aiheesta muualla
Wanda Sykes

**Wanda Sykes** (s. 7. maaliskuuta 1964 Portsmouth, Virginia) on yhdysvaltalainen stand up -koomikko ja näyttelijä.  Hän on ääninäytellyt muun muassa Yli aidan, Tallipihan bilehileet, Karhuveljeni Koda 2, Rio, Ice Age 4: Mannerten mullistus, Ice Age 5: Törmäyskurssilla, Uglydolls - Täydellisen epätäydelliset ja Paavo Pesusieni ja Santa-Sanna pelastavat Tangalan.   

## Filmografia
Harvey Guillén

**Javier "Harvey" Guillén** (s. 30. toukokuuta 1990 Orange County, Kalifornia) on yhdysvaltalainen näyttelijä. Hän on ääninäytellyt muun muassa Saapasjalkakissa: Viimeinen toivomus, Toive ja Karvinen.

## Filmografia
Smurffit (vuoden 2025 elokuva)

**Smurffit-elokuva** () on vuonna 2025 ensi-iltanasa saanut tietokoneanimaatioelokuva musikaalielokuva, jonka on ohjannut Chris Miller, ja käsikirjoittannut Pam Brady. Elokuvan ääninäyttelijöihin kuuluvat Rihanna, Nick Offerman, Natasha Lyonne, JP Karliak, Dan Levy, Amy Sedaris, Nick Kroll, James Corden, Octavia Spencer, Hannah Waddingham, Sandra Oh, Jimmy Kimmel, Alex Winter, Maya Erskine, Billie Lourd, Xolo Maridueña, Kurt Russell ja John Goodman.

## Ääninäyttelijät

Suomenkielisen version muissa rooleissa esiintyvät Ella Tarvonen, Hanna Mönkäre, Joonas Saartamo, Katja Sirkiä, Osku Ärilä, Valtteri Turunen, Juho Karppinen, Liisa Ahonen, Markus Degerman, Mikko Renfors, Pinja Hanski ja Roope Saarelma. Suomenkielisen version on ohjannut Mikko Renfors ja kääntänyt Aki Heinlahti.

## Lähteet

## Aiheesta muualla
*
Nick Kroll

**Nicholas Kroll** (s. 5. kesäkuuta 1978 Rye, New York) on  yhdysvaltalainen näyttelijä, ääninäyttelijä, koomikko, kirjailija ja tuottaja. Hänet tunnetaan luomisesta ja ääninäyttelijöistä Sausage Party, Sing, Kapteeni Kalsari: Elokuva, Lemmikkien salainen elämä 2, Perhe Addams, Perhe Addams 2, Sing 2 ja Smurffit.
Ilmapulputus

**Ilmapulputus** tarkoittaa laivan vedenalaisen pohjan ilmavoitelua, jossa laivan pohjasta puhalletuilla miljoonilla mikroskooppisilla ilmakuplilla vähennetään rungon kitkaa. Ilmapulputus keksittiin Wärtsilässä Ilmapulputusta (Wärtsilä Airbubbling System) käytettiin myös esim. jäänmurtaja Kontiossa.

## Lähteet
Sähköinen tunnistaminen

**Sähköisellä tunnistamisella** tarkoitetaan henkilöllisyyden todentamista sähköisesti. Vahva sähköinen tunnistus voidaan toteuttaa teknisesti eri menetelmiin.

Suomessa sähköisestä tunnistamisesta on säädetty laissa vahvasta sähköisestä tunnistamisesta ja sähköisistä luottamuspalveluista (7.8.2009/617). Sähköistä tunnistamista valvoo Suomessa Kyberturvallisuuskeskus.

## Lähteet
Dan Levy

**Daniel Joseph Levy** (s. 9. elokuuta 1983 Toronto, Kanada) on kanadalainen näyttelijä ja elokuvantekijä. Levy on tunnettu erityisesti sarjasta Schitt's Creek, jonka hän loi ja näytteli yhdessä isänsä Eugene Levyn kanssa. Hän on ääninäytellyt muun muassa Haunted Mansion, Smurffit ja Animal Friends.

## Filmografia
Montagnieu (Ain)

**Montagnieu** on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee Rhônejoen varrella, noin 28 kilometriä Belleyn kaupungista länteen.

Kylän keskelle rakennettiin Saint-Loupin kappeli samalla paikalla olleen kappelin tilalle. Kappeli nimettiin Saint-Didierin kirkoksi vuonna 1733. Kirkkoa laajennettiin vuonna 1842.

Montagnieu kuuluu Bugeyn viinintuotantoalueeseen, ja sen Montagnieu (AOC) -viinit ovat saaneet AOC statuksen.

## Lähteet

## Aiheesta muualla
Montagnieu

**Montagnieu** voi tarkoittaa seuraavia:

* Montagnieu, kunta Ainin departementissa Ranskassa
* Montagnieu, kunta Isèren departementissa Ranskassa
* Montagnieu (AOC), Ainin departementissa valmistettua viiniä
Villebois

**Villebois** on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee Rhônejoen varrella, noin 35 kilometriä Belleyn kaupungista länteen.

Villebois'n kiveä käytettiin rakentamisessa 1500-luvulta 1950-luvulle asti. Tämän jälkeen louhokset suljettiin. Louhoksien kalkkikivestä on rakennettu useita tunnettuja rakennuksia, kuten Lyonin oikeuspalatsi. Villebois'n keskusaukiolla on louhoksessa tehty monoliitti, joka pystytettiin yhtenä kappaleena vuonna 1890 Ranskan vallankumouksen satavuotisjuhlaksi.

## Tunnettuja kuntalaisia
* Joseph Récamier (1774 - 1852), kirurgi

## Lähteet

## Aiheesta muualla
Bentsamidi

**Bentsamidi** (C12H11NO) on aromaattisiin amideihin kuuluva  orgaaninen yhdiste. Yhdistettä voidaan käyttää muiden yhdisteiden synteeseissä.

## Ominaisuudet, valmistus ja käyttö
Huoneenlämpötilassa bentsamidi on väritöntä kiteistä ainetta. Yhdiste liukenee hieman määrin veteen tai dietyylieetteriin, mutta liukenee paremmin esimerkiksi etanoliin, bentseeniin ja pyridiiniin. Bentsamidi on polymorfista ja siitä tunnetaan kidemuodot I, II, III ja IV. Näistä vain kidemuoto I on stabiili, ja muut ovat metastabiileja eli muuntuvat muodostumisensa jälkeen kidemuodoksi I.

Bentsamidia valmistetaan bentsoyylikloridin tai bentsoehappoanhydridin ja ammoniakin tai ammoniumkarbonaatin reaktiolla.
:

Bentsamidia käytetään esimerkiksi väriaineiden synteesiin.

## Lähteet
Eldon Gorst

**Eldon Gorst** (1861–1911) oli englantilainen diplomaatti. Hän aloitti diplomaattiuransa 1885. Gorst oli vuodesta 1890 välittömien verojen tarkastaja Egyptissä, 1898–1904 Egyptin hallituksen neuvonantajana raha-asioissa ja 1904–1907 ulkoasiainministeriön apulaisalivaltiosihteerinä. Vuodesta 1907 lähtien hän toimi Englannin valtiollisena asiamiehenä ja pääkonsulina Egyptissä ja maan tosiasiallisena vallankäyttäjänä.

## Lähteet

## Aiheesta muualla
Kamarikesä

**Kamarikesä** on vuonna 2005 perustettu nuoriin muusikoihin keskittyvä kamarimusiikkifestivaali, joka järjestetään Helsingin Ritarihuoneella.

Kamarikesän järjestämisestä vastaa Ritarihuone ry. Festivaalin perustivat Ville Komppa ja Pasi Eerikäinen. Festivaalin taiteelliset johtajat vaihtuvat noin viiden vuoden välein. Taiteelliset johtajat valitsevat omat seuraajansa seuraavan sukupolven osaajista.

Vuonna 2021 johtajina aloittivat viulisti Abel Puustinen, pianisti Ossi Tanner ja klarinetisti Klaara Vasara. Aikaisempia taiteellisia johtajia ovat olleet festivaalin perustaneet Sibelius-Akatemian musiikinteorian lehtori Ville Komppa ja Radion sinfoniaorkesterin viulisti Pasi Eerikäinen, Sinfonia Lahden ylikapellimestari ja BBC:n Sinfoniaorkesterin päävierailija Dalia Stasevska, palkittu pianisti Johannes Piirto sekä arvostettu Borea-kvartetti, jonka jäseniä ovat Tami Pohjola, Kasmir Uusitupa, Riina Piirilä ja Senja Rummukainen.

Kamarikesässä ovat esiintyneet viulistit Pekko Pulakka, Otto Antikainen ja Rebecca Roozeman, suomalaiskapellimestarit Klaus Mäkelä ja Tarmo Peltokoski, sellisti Jonathan Roozeman ja Stephanie Huang, sellisti-säveltäjä Lauri Porra, baritoni Aarne Pelkonen, näyttelijät Kati Outinen ja Alina Tomnikov, sekä maailmaa kiertävä suomalainen Kamus-kvartetti. Toimintavuoden 2024 aikana festivaalilla esiintyivät myös muun muassa pianisti-säveltäjä Iiro Rantala, vuoden 2024 Jazz-Emmalla palkittu Selma Savolainen, ja Timo Mustakallio -kilpailussa palkittu vain 21-vuotias Gabriel Kivivuori.  

## Lähteet

## Aiheesta muualla
* Kamarikesän verkkosivut
Zwelethu Mthethwa

**Zwelethu Mthethwa** (s. 1960 Durban) on eteläafrikkalainen valokuvaaja, taidemaalari ja murhaaja. Hän kouluttautui taidemaalariksi, mutta on tullut parhaiten tunnetuksi henkilöistä ottamistaan suurista valokuvista. Usein valokuvat ovat esittäneet siirtotyöläisiä ja köyhiä henkilöitä.

Mthethwa opiskeli Michaelis School of Fine Artissa ja sai sieltä diplomin vuonna 1985. Hän piti ensimmäisen oman näyttelynsä AVA-galleriassa vuonna 1986. Hän sai tuolloin huomiota pastelliväreillä tekemistään teoksista, joissa yhdisteltiin omakuvaa ja townshipympäristöjä. Mthethwa lähti vuonna 1987 Fulbright-stipendillä Yhdysvaltoihin. Hän sai maisterin arvon Rochester Institute of Technologysta vuonna 1989. Palattuaan Etelä-Afrikkaan hän toimi jonkin aikaa yritysmaailmassa. Vuonna 1995 Mthethwa nimitettiin Michaelis School of Fine Artiin vanhemmaksi luennoitsijaksi. Hän tapasi siellä taiteilija Bongi Bengun, jonka kanssa meni naimisiin joulukuussa 1996. Avioliitto kesti vain kaksi vuotta. Vuonna 1999 Mthethwa lähti opettajan tehtävistään ja ryhtyi päätoimiseksi taiteilijaksi. Mthethwan töitä on ollut näyttelyissä Etelä-Afrikan lisäksi muun muassa New Yorkissa, Espanjassa ja Lontoossa. Deutsche Bank nimesi Frankfurtin-taidegalleriansa yhden siiven hänen mukaansa. Teoksia otettiin Museum of Modern Artin, Scottish National Portrait Galleryyn ja Iziko South African National Galleryyn. Mthethwa oli vuonna 2005 valokuvillaan edustettuna Venetsian biennaalissa. Vuonna 2004 hän osallistui Gwangjun biennaaliin ja vuonna 2007 Marrakechin biennaaliin.

Mthethwa ei suostunut ottamaan ihmisistä mustavalkoisia kuvia, koska hänen mukaansa ne riistivät ihmisiltä näiden yksilöllisyyden. Värikkäät valokuvat antavat hänen mukaansa ihmisille arvokkuutta. Vuonna 2001 ja 2002 Mthethwa sai tyttären myöhemmin Englantiin muuttaneen naisen kanssa.

## Murha
Aamuyöllä 14. huhtikuuta 2013 Mthethwa hakkasi ja potki 23-vuotiaan Nokuphila Kumalon kuoliaaksi Ravenscraig Roadilla Kapkaupungin Woodstockissa. Hän tallentui valvontakameroihin, minkä lisäksi hänestä tehtiin silminnäkijähavaintoja. Uhri oli Gugulethussa asunut seksityöläinen. Mthethwa lähti rikoksen jälkeen ulkomaille, mutta joutui palattuaan pidätetyksi 5. toukokuuta 2013. Aktivistit kampanjoivat seksityöläisten ihmisoikeuksien puolesta, ja Sex Workers Education and Advocacy Taskforcen johtaja oli todistajana oikeudessa vaatimassa ankaraa tuomiota ja kritisoimassa oikeuslaitosta sen usein osoittamasta välinpitämättömyydestä seksityöläisiä kohtaan. Osa Mthethwan teoksista vedettiin pois paikallisista näyttelyistä. Myös hänen teostensa kansainvälinen kysyntä hiipui.

Mthethwa vetosi oikeudessa muistinmenetykseen. Kesäkuussa 2017 hänet tuomittiin 18 vuoden vankeusrangaistukseen.

## Lähteet
Carl Graebe

**Carl James Peter Graebe** (24. helmikuuta 1841 Frankfurt am Main – 19. tammikuuta 1927 Frankfurt am Main, Saksa) oli saksalainen kemisti. Hän oli professori Königsbergissä 1870 ja Genevessä 1879. Hän kehitti 1869 yhdessä Carl Theodore Liebermannin kanssa alitsariini-väriaineen synteettisen valmistuksen antraseenista. Sittemmin synteettinen alitsariini on kokonaan syrjäyttänyt käytöstä värimataran luonnollisen väriaineen. Graeben teosten muita aiheita ovat ftaalihappo-, naftaliini-, antraseeni- ja fenantreenijohdannaiset.

 
## Lähteet

## Aiheesta muualla
Kriminologia (lehti)

**Kriminologia** on vuonna 2020 perustettu Suomen Kriminologisen Yhdistyksen julkaisema tieteellinen aikakausilehti, joka julkaisee kriminologian alaan kuuluvia vertaisarvioituja artikkeleita, kirja-arvioita ja asiantuntijapuheenvuoroja. Lehden tavoitteena on olla kriminologisen tieteellisen keskustelun foorumi Suomessa, jossa artikkelit julkaistaan lähtökohtaisesti suomeksi tai ruotsiksi. Lehti hyväksyy laajasti eri tyyppisiä artikkeleita aina empiiristä tutkimuksista katsausartikkeleihin. Lehden ensimmäinen numero julkaistiin vuonna 2021, jonka jälkeen lehteä on julkaistu joko kerran tai kaksi vuodessa. Se on luettavissa ilmaiseksi Journal.fi-palvelussa. Julkaisun päätoimittaja on Tampereen yliopistossa työskentelevä kriminologian ja sosiaalipolitiikan tutkija Noora Ellonen. 
## Lähteet
Linja 16 (Pariisin metro)

**Paris Métro Ligne 16** (linja 16) on yksi Pariisin metron suuren laajennusprojektin Grand Paris Expressin neljästä uudesta linjasta. Linja yhdistää Pariisin pohjois- ja itäpuolella sijaitsevat esikaupungit Seine-Saint-Denis'n departementissa, ja se on tarkoitus avata kahdessa vaiheessa vuosina 2026 ja 2028.  Linja 16 on täysin maanalainen ja automatisoitu (kuten kaikki Grand Paris Express -linjat).

Linjan rakentaa Société du Grand Paris, jonka Ranskan hallitus on perustanut toteuttamaan Grand Paris Express -hanketta. Junia liikennöi Keolis, kun taas infrastruktuuria hallinnoi RATP.

## Historia
Linjaa 16 ehdotettiin ensin Grand Paris Expressin punaisen linjan itäiseksi haaraksi. Maaliskuussa 2013 silloinen pääministeri Jean-Marc Ayrault ilmoitti "Uusi Grand Paris" -hankkeesta. Tuolloin linja sai nykyisen nimensä. 

Saint-Denis–Pleyelin ja Noisy–Champsin välinen linja on 27,5 km pitkä, ja siinä on 10 asemaa sekä yhteinen varikko linjan 17 kanssa. Tämän rataosuuden arvioidaan maksavan noin 2,85 miljardia euroa. Kolme asemaa jaetaan linjan 17 kanssa, mukaan lukien läntinen pääteasema Saint-Denis–Pleyel. Kymmenestä asemasta kahdeksan yhdistyy muihin Pariisin liikenneverkon linjoihin, mukaan lukien 4:ään metrolinjaan, 4:ään RER-linjaan ja 2:een raitiotielinjaan. 

Linjan rakentamisen oli alun perin tarkoitus aloittaa vuonna 2017 ja valmistua vuoteen 2023 mennessä. Helmikuussa 2018 ilmoitettiin, että linja valmistuisi vuoteen 2024 mennessä, ajoissa vuoden 2024 kesäolympialaisia ja paralympialaisia varten. Hankkeen viivästymisestä ilmoitettiin jälleen vuonna 2021, jolloin linjan avaaminen jaettiin kahteen vaiheeseen. Helmikuussa 2025 ilmoitettiin uudesta viivästymisestä, koska linjan 15 rakentaminen viivästyi ja sillä se jakaa automaattisen liikenteenohjausjärjestelmänsäjärjestelmänsä linjojen 16 ja 17 kanssa. Ensimmäisen vaiheen on määrä avautua vuoden 2027 puolivälissä. 

### Rakentaminen
Yleishyödyllinen ilmoitus tehtiin joulukuussa 2015, ja radan valmistelevat rakennustyöt alkoivat helmikuussa 2016. Suuri maa- ja vesirakentaminen alkoi helmikuussa 2018. Helmikuussa 2021 tehtiin viimeinen suuri rakennussopimus, ja kaikki asemat ovat nyt rakenteilla. Viisi tunnelinporauskonetta kaivaa tunneleita linjan varrella. 

Saint-Denis–Pleyelin asema valmistui ensimmäisenä kesäkuussa 2024, koska asema palvelee Pariisin päästadionia ja on siten tärkeä yhteys olympialaisia varten. Saint-Denis–Pleyelin ja Clichy - Montfermeilin välinen rataosuus avataan vuonna 2027 ja laajennus etelään Noisy–Champsiin avataan vuonna 2028, jolloin linja valmistuu kokonaan. 

## Junat
Linjalla tullaan käyttämään Alstomin valmistamia kolmevaunuisia MR3V-junia, jotka ovat lyhyempiä versioita Linjalle 15 tulevista MR6V-junista. Linja saa lyhyemmät junat, koska sen käyttäjämäärien ennustetaan olevan alempia kuin muiden linjojen. Linjat 17 ja 18 tulevat käyttämään myös samoja junia.

## Tulevaisuus
Linjaa on varauduttu jatkamaan 2030-luvulla yhdessä linjan 17 kanssa Nanterreen, jossa olisi vaihtoyhteys RER E:hen sekä Linjoihin 15 ja 18. Laajennuksella olisi kolme asemaa: Golombes, La Garenne Golombes ja Nanterre-La Folie.

## Lähteet
Painin Euroopan-mestaruuskilpailut 1968

**Vuoden 1968 [[painin Euroopan-mestaruuskilpailut]]** järjestettiin kreikkalais-roomalaisen painin osalta kesäkuun 14.-16. kesäkuta Västeråsissa, Ruotsissa. Vapaapainissa kisattiin 1.-4. heinäkuuta Skopjessa, Makedonian sosialistisessa tasavallassa Jugoslaviassa.

## Kreikkalais-roomalainen paini (Västerås)
### Mitalistit

### Mitalitaulukko

## Vapaapaini (Skopje)
### Mitalistit

### Mitalitaulukko

## Lähteet
*FILA:n tietokanta
Heinrich Knirr

**Heinrich Knirr** (2. syyskuuta 1862 Pantschowa – 26. toukokuuta 1944 Staudach) oli saksalainen taidemaalari.

Knirr opiskeli Wienin kuvataideakatemiassa ja Münchenin taideakatemiassa. Hän perusti vuonna 1888 taidekoulun, jonka tunnetuimpiin oppilaisiin kuului Paul Klee. Myös Emil Orlík opiskeli Knirrin johdolla. Knirr opetti lisäksi Münchenin taideakatemiassa vuosina 1898–1910. Hän kuului Münchener Secession - ja Wiener Secession -taiteilijaseuroihin.

Knirr maalasi Adolf Hitlerin muotokuvan, joka oli esillä ensimmäisessä Suuressa saksalaisessa taidenäyttelyssä vuonna 1937. Teos otettiin toisen maailmansodan jälkeen Imperial War Museumiin.

## Lähteet
Liebermann

**Liebermann** on muun muassa seuraavien henkilöiden sukunimi:

* Carl Theodore Liebermann (1842–1914), saksalainen kemisti
* Lowell Liebermann (s. 1961), yhdysvaltalainen säveltäjä, pianisti ja kapellimestari
* Max Liebermann (1847–1935), saksalainen taidemaalari ja graafikko
* Rolf Liebermann (1910–1999), sveitsiläinen säveltäjä ja oopperajohtaja
Julian Lethbridge

**Julian Lethbridge** (s. 1947 Colombo, Sri Lanka) on brittiläinen taidemaalari ja piirtäjä.

Lethbridge varttui pääasiassa Englannissa. Hän opiskeli Winchester Collegessa vuosina 1960–1966 ja Cambridgen yliopistossa vuosina 1966–1969. Lethbridge muutti vuoteen 1972 mennessä New Yorkiin piirtämään ja maalaamaan. Hänen teostensa ensimmäinen näyttely pidettiin Julian Pretton galleriassa vuonna 1988. Tästä vuoden kuluessa Lethbridgelle omistettuja näyttelyjä pidettiin myös Paula Cooper Galleryssa (New York) ja Daniel Weinbergin galleriassa (San Francisco). Hänelle myönnettiin vuonna 1988 Francis J. Greenburger -palkinto.

Lethbridgen teokset perustuvat usein matemaattisiin periaatteisiin. Hänen teoksiaan on ollut näyttelyissä eri puolilla Eurooppaa ja Yhdysvaltoja. Niitä on otettu Metropolitan Museum of Artin, Whitney Museum of American Artin, Tate Galleryn, Art Institute of Chicagon ja National Gallery of Artin pysyviin kokoelmiin. Filantrooppi, taiteiden tukija Anne Hendricks Bass oli Lethbridgen pitkäaikainen elämänkumppani. Huhtikuussa 2007 naamioituneet miehet tunkeutuivat pariskunnan kotiin, antoivat molemmille injektiot ja kieltäytyivät antamasta vasta-ainetta, ellei tunkeutujille annettaisi 8,5 miljoonaa Yhdysvaltain dollaria. Injektoitu aine osoittautui harmittomaksi, ja tunkeutujat lopulta pakenivat paikalta saamatta rahaa. Pariskunnalle aiemmin työskennellyt Emanuel Nicolescu tuomittiin muun muassa kiristyksen yrityksestä 20 vuoden vankeusrangaistukseen vuonna 2012. Muita tapaukseen liittyneitä henkilöitä ei ollut siihen mennessä tavoitettu.

## Lähteet
Luettelo Euroopan saarista

Tämä on luettelo Euroopassa sijaitsevista saarista maittain. 

## [[Atlantin valtameri]]
### [[Britteinsaaret]]
**Iso-Britannia
**Irlanti

#### [[Englanti]]
:*Wightsaari
:*Sheppey
:*Hayling 
:*Foulness
:*Portsea
:*Canvey
:*Mersea
:*Walney
:*Wallasea
:*Lundy
:*Scillynsaaret

#### [[Skotlanti]]

:*Shetland
:*Orkney
:*Ulko-Hebridit
:*Sisä-Hebridit
:*Firth of Clyde
:*Firth of Forth
:*Leòdhas agus na Hearadh
:*Skye
:*Mainland (Shetlandinsaaret)
:*Mull
:*Islay
:*Mainland (Orkneysaaret)
:*Arran
:*Jura
:*South Uist
:*North Uist

#### [[Wales]]
:*Anglesey
:*Holy Island

#### [[Irlanti]]
:*Achill
:*Aran
:*Rathlin

#### [[Mansaari]]
:* Isle of Man
:* Calf

#### [[Kanaalisaaret]]
:*Jersey
:*Guernsey 
:*Alderney
:*Sark

### [[Tanskan saaret|Tanskansaaret]]
:* Samsø
:* Sejerø
:*Färsaaret
:*Grönlanti

### [[Ruotsin saaret]]
:*Orust
:*Hisingen
:*Tjörn
### [[Portugalin saaret]]

*Azorit
*Madeira

### [[Espanjan saaret]]
*Kanariansaaret

### [[Islanti]]
*Islanti
## [[Iso-Belt]] ja [[Juutinrauma]]

### [[Tanskan saaret|Tanskansaaret]]
:* Fyn
:* Peberholm
:* Sprogø
:* Sjælland
## [[Itämeri]]

### [[Tanskan saaret]]
:* Bornholm
:* Falster
:* Lollanti
### [[Viron saaret]]
:* Abruka
:* Hiiumaa
:* Kihnu
:* Muhumaa
:* Naissaar
:* Osmussaar
:* Piirissaar
:* Ruhnu
:* Saaremaa
:* Vilsandi
:* Vormsi
### [[Ruotsin saaret]]
:* Gotlanti
:* Öland
:* Värmdö
### [[Suomen saaret]]

:* Ahvenanmaa 
:* Hailuoto

### [[Saksan saaret]]
:* Fehmarn 
:* Rügen 
:* Usedom 
### [[Puola]]<nowiki/>n saaret
:* Aestian (keinotekoinen saari Veikselin laguunissa)
:* Uznam 
:* Wolin

### [[Venäjä]]<nowiki/>n saaret
:* Koiviston saaret
## [[Välimeri]]
 
### Läntinen-Välimeri
#### [[Espanjan saaret]]
*Baleaarit
* Islas Chafarinas 
* Islas Alhucemas
#### [[Ranskan saaret]]
*Korsika

#### [[Italian saaret]]
*Elba 

*Ischia 
*Lampedusa 
*Lampione 
*Linosa 
*Pantelleria 
*Ponza 
*Sardinia 
*Sisilia 
#### [[Maltan saarto|Maltan saaret]]
*Pyhän Paavalin saari 
*Malta 
*Manoel 
*Kemmuna 
*Kemmunett 
*Fungus Rock 
*Gozo 
*Filfla

### Eteläinen-Välimeri
#### [[Kreikan saaret]]
*Kreeta 
*Euboea 
*Lesbos 
*Rhodos 
*Chios 
*Kykladit 
*Dodekanesia 
*Sporades 
*Argo-Saroniset saaret 
*Jooniansaaret 

#### Albanian saaret
*Sazan  
#### Montenegron saaret
*Sveti Nikola 
#### [[Kroatian saaret]]
*Brač 
*Cres 
*Čiovo 
*Dugi Otok 
*Hvar 
*Iž 
*Korčula 
*Krk 
*Lastovo 
*Lošinj 
*Mljet 
*Molat 
*Murter 
*Pag 
*Pašman 
*Rab 
*Šolta 
*Ugljan 
*Vir

#### Kyproksen saaret
*Kypros

### [[Mustameri]]
#### Bulgarian saaret
 
*Pyhän Anastasian saari 
* Pyhän Cyricuksen saari 
* Pyhän Iivanan saari 
* Pyhän Tuomaksen saari 
#### Romanian saaret
*Sacalinu Mare
*Sacalinu Mic
#### Turkin saaret
*Tavşan
*Büyükada (Amasra)
*Hoynat
*Hoynat 
*Kefken
*Öreke
#### Ukrainan saaret
* Käärmesaari
### [[Pohjoinen jäämeri|Pohjoinen Jäämeri]]
 
##### [[Norjan saaret]]
*Jan Mayen
* Svalbard
* Karhusaari
* Länsimaa
* Koillismaa
##### Venäjän saaret
*Bolševik
*Frans Joosefin maa
*Komsomolets
*Novaja Zemlja
*Lokakuun vallankumouksen saari
*Pioneerisaari
*Schmidtinsaari
*Severnaja Zemlja

### Norjanmeri
#### [[Norjan saaret]]
* Hitra
* Lofootit
* Sørøya
Mario Evaristo

**Marino ”Mario” Evaristo** (10. joulukuuta 1908 Buenos Aires, Argentiina – 30. huhtikuuta 1993) oli argentiinalainen jalkapalloilija, pelipaikaltaan vasen laitahyökkääjä.

Evaristo edusti uransa alussa 1926–1932 Boca Juniorsia ja voitti heidän kanssaan kolmesti Primera División vuosina 1926, 1930 ja 1931. Lisäksi hän edusti muun muassa Racing Clubia ja Antibesia. Yhteensä hän pelasi 16 liigaottelua, joissa hän teki 6 maalia.

Hän pelasi Argentiinan maajoukkueessa 9 ottelua, joissa hän teki 3 maalia. Hän kuului joukkueen kokoonpanoon vuoden 1930 maailmanmestaruuskilpailuissa sekä vuoden 1929 Copa Américassa, jonka Argentiina voitti.

## Lähteet
Dignitas

**Dignitas** on maailmanlaajuinen elektronisen urheilun seura, joka perustettiin vuonna 2003. Sillä on joukkueet peleissä *[[Fortnite]]*, *[[League of Legends]]* ja *[[Rocket League]]*.

Dignitaksen *[[Counter-Strike: Global Offensive]]* -joukkue voitti merkittävimpänä EPICENTER 2016 -turnauksen vuonna 2016. Dignitaksen *Rocket League* -joukkue taas voitti vuonna 2018 maailmanmestaruuden.

## Lähteet
Teresita Fortín

**Teresa Victoria Fortín Franco** (17. marraskuuta 1885 Yuscarán – 19. tammikuuta 1982 Tegucigalpa) oli hondurasilainen taidemaalari.

Fortín oli pitkälti itseoppinut. Hän työskenteli 1920-luvulla opettajana Valle de Ángelesissa. Hän kuitenkin sairastui ja joutui viettämään pitkiä aikoja levossa. Tänä aikana Fortín ryhtyi maalaamaan. Vuonna 1933 Hondurasin kansalliskirjastossa pidettiin opetusministeriön tuella hänen maalaustensa näyttely. Fortín sai tuen opiskeluun Maximiliano Ramírez Eucedan johdolla. Hän sai opetusta myös Pablo Zelaya Sierralta. Vuonna 1934 Fortín aloitti opettamisen Carlos Zúñiga Figueroan perustamassa akatemiassa.

Fortín osallistui vuonna 1942 Tegucigalpan tuomiokirkon kupolin *Los evangelistas* -teoksen restaurointiin. Teoksen oli aikoinaan tehnyt Hondurasin ensimmäinen ammattimainen taidemaalari José Miguel Gómez. Fortínin mielenkiinto uskonnollista taidetta kohtaan kasvoi tämän myötä, ja hän käytti huomattavasti aikaa sen tekemiseen. Lisäksi Fortín maalasi muun muassa trooppisia maisemia. Hänen maisemamaalauksissaan näkyy impressionismin vaikutus. Lisäksi Fortín omaksui vaikutteita muun muassa naivismista. Hänen teoksiaan otettiin näyttelyihin Hondurasin lisäksi Guatemalassa, Yhdysvalloissa ja Espanjassa. Fortín sai työstään useita palkintoja ja tunnustuksia, kuten Taiteen Pablo Zelaya Sierra -kansallispalkinnon (1980).

## Lähteet
Ølensjøen

**Ølensjøen** tai pelkkä **Ølen** on taajama Vindafjordin kunnassa Rogalandin läänissä Norjassa ja kuntansa hallinnollinen keskus. Taajaman pinta-ala on 1,1 neliökilometriä ja asukasluku 1&nbsp;303 vuonna 2023. Ølen oli itsenäinen kunta vuoteen 2006.

## Lähteet

## Aiheesta muualla
Paula Deppe

**Paula Deppe** (1886 Rokycany – 1922 Seestetten) oli Saksaan asettunut böömiläissyntyinen taidemaalari.

Deppe sai varhaisimman maalausopetuksensa Plzeňissä. Pian vuosisadan vaihduttua hän lähti Müncheniin. Siellä hän opiskeli naisten taideakatemiassa. Hänen opettajiaan olivat Heinrich Knirr ja Julius Seyler. Deppe osallistui Münchener Secession -taiteilijaseuran näyttelyihin. Hän loi hyvin yksilölliseen tyylin. Hänen tuotantoonsa kuuluu muun muassa asetelmia, maisemamaalauksia ja muotokuvia.

Deppe muutti vuonna 1918 Harlachingiin ja vuonna 1919 Seestetteniin Passaun piirikuntaan. Hän kuoli siellä vuonna 1922 pitkään sairastettuaan. Deppen teosten suurin kokoelma on Passaun Oberhausmuseumissa. Kun taiteilijan syntymästä tuli kuluneeksi 125 vuotta, siellä järjestettiin erikoisnäyttely, jossa esillä oli yli kaksisataa Deppen teosta uran eri vaiheilta.

## Lähteet
Ølen

**Ølen** oli Norjan kunta Rogalandin läänissä (vuoteen 2002 saakka Hordalandin läänissä) vuosina 1916–2006. Se liitettiin Vindafjordin kuntaan. Liitoshetkellä sen pinta-ala oli 181 neliökilometriä ja asukasluku 3&nbsp;420.
## Kuvia

Ølen kirke eksteriør detalj.jpg|Ølenin kirkko

## Lähteet

## Aiheesta muualla
Sandeid

**Sandeid** on taajama Vindafjordin kunnassa Rogalandin läänissä Norjassa. Taajaman pinta-ala on 0,6 neliökilometriä ja asukasluku 679 vuonna 2023. Se oli kuntansa hallinnollinen keskus vuoteen 2006, jolloin kuntaliitoksen myötä Ølensjøenistä tuli uusi kuntakeskus.

Sandeid oli itsenäinen kunta vuosina 1923–1965.

## Lähteet

## Aiheesta muualla
Vikedal

**Vikedal** on taajama Vindafjordin kunnassa Rogalandin läänissä Norjassa. Taajaman pinta-ala on 0,8 neliökilometriä ja asukasluku 490 vuonna 2023.

Vikedal oli itsenäinen kunta vuoteen 1965.

## Lähteet

## Aiheesta muualla
Arttu Moisio

**Arttu Moisio** (s. 6. huhtikuuta 1994) on suomalainen pesäpallon syöttötuomari. Hän tuomitsee pääsääntöisesti Superpesiksen otteluita. Moision tuomariparina toimii Eki Kutvonen.

Moisio on pelannut pesäpalloa Suomensarjassa ja lentopalloa 1-sarjassa. Moisio on kotoisin Vaasasta, mutta hänen kasvattajaseuransa lentopallossa on Varkauden Tarmo ja pesäpallossa Puurtilan Kisa-Pojat.

## Lähteet
Jarmo Gunn

**Jarmo Mikael Gunn** (s. 1977) on Turun yliopiston lääketieteellisen tiedekunnan kirurgian professori (sydän- ja rintaelinkirurgia).

## Elämä ja ura
Gunn kirjoitti  ylioppilaaksi vuonna 1996 Helsingin ranskalais-suomalaisen koulun lukiosta. Hän opiskeli lääketiedettä Turun yliopistossa ja valmistui 2004 lääketieteen lisensiaatiksi, 2014 lääketieteen tohtoriksi ja sai dosentin arvonimen vuonna 2015 Turun yliopistossa. Sydän- ja rintaelinkirurgian erikoislääkäriksi hän valmistui 2012. Kirurgian professoriksi Gunn nimitettiin vuonna 2023.

Gunn on julkaissut yli 100 tieteellistä artikkelia erityisesti sydän- ja keuhkotoimenpiteiden pitkäaikaistuloksista sekä aortan dissekaation hoidosta sekä kirjoittanut useita oppikirjan kappaleita.

## Lähteet
Eki Kutvonen

**Eki Kutvonen** (s. 8. huhtikuuta 1974) on suomalainen pesäpallon pelituomari. Hän tuomitsee pääsääntöisesti Superpesiksen otteluita. Kutvosen tuomariparina toimii Arttu Moisio.

Pelaajaurallaan Kutvonen edusti Suomensarjassa pelannutta Puurtilan Kisa-Poikia vuoteen 2006 saakka. Kutvonen asuu Varkaudessa, ja hän on toiminut rehtorina ja luokanopettajana.

## Lähteet
Pablo Zelaya Sierra

**Pablo Zelaya Sierra** (30. lokakuuta 1896 Ojojona – maaliskuu 1933 Tegucigalpa) oli hondurasilainen taidemaalari. Hän oli yksi varhaisimmista hondurasilaisista modernisteista.

Zelaya Sierra valmistui opettajaksi, mutta lähti sitten Costa Ricaan ja opiskeli siellä taidekoulussa. Vuonna 1920 Zelaya Sierra lähti Hondurasin hallinnon rahoituksella opiskelemaan San Fernandon kuninkaalliseen taideakatemiaan Madridiin. Siellä hän sai opetusta Manuel Beneditolta ja Daniel Vázquez Díazilta. Zelaya Sierra pysyi Euroopassa vuoteen 1932 saakka ja tutustui varsinkin postimpressionismiin. Hänen teoksensa saivat Espanjassa hyvän vastaanoton, ja niitä oli esillä muun muassa Ateneo de Madridissa. Yksi Zelaya Sierran viimeisistä ja tunnetuimmista maalauksista on *Hermanos contra Hermanos*. Hänen saamansa huomio oli aikansa Hondurasissa vähäisempää kuin Espanjassa. Sittemmin hän on saanut laajempaa tunnustusta myös Hondurasissa, ja hänen mukaansa on nimetty kansallinen taidepalkinto.

Zelaya Sierraa on tyylillisesti verrattu Diego Riveraan ja Candido Portinariin. Hänet haudattiin Cementerio General de Tegucigalpaan, ja Museo del Hombre Hondureño teetätti myöhemmin hänen haudalleen rintakuvan.

## Lähteet
Skjoldin kirkko

**Skjoldin kirkko** () on Vindafjordin kunnassa Rogalandin läänissä Norjassa sijaitseva kahdeksankulmainen kivikirkko vuodelta 1999. Se rakennettiin vuonna 1992 tulipalossa tuhoutuneen puisen edeltäjänsä tilalle.
## Kuvia

Skjold kirke T241 01 0076.jpg|Vanha Skjoldin kirkko valmistui 1887 ja paloi 1992.

## Lähteet

## Aiheesta muualla
Vatsin kirkko

**Vatsin kirkko** () on Vindafjordin kunnassa Rogalandin läänissä Norjassa sijaitseva puinen pitkäkirkko vuodelta 1855.
## Lähteet

## Aiheesta muualla
Skjold

**Skjold** voi tarkoittaa seuraavia:

* Skjold, taajama Målselvin kunnassa Norjassa
* Skjold, entinen Norjan kunta ja nykyinen taajama Vindafjordin kunnassa
Jan Karjalainen

**Jan Karjalainen** (s. 19. huhtikuuta 1997 Helsinki) on suomalainen pesäpallon pelituomari. Hän tuomitsee pääsääntöisesti Superpesiksen otteluita. Karjalaisen tuomariparina toimii Jan Brandt.

Karjalainen asuu Jyväskylässä ja on siviiliammatiltaan liikunnanopettaja.

## Lähteet
Patrik Lahti

**Patrik Lahti** (s. 13. marraskuuta 1996 Kirkkonummi) on suomalainen pesäpallon syöttötuomari. Hän tuomitsee pääsääntöisesti Superpesiksen otteluita. Lahden tuomariparina toimii Miko Kotiniemi.

Lahti on pelannut pesäpalloa Suomensarjassa Hyvinkään Tahkossa sekä kasvattajaseurassaan Espoon Pesiksessä. Pelaajauransa hän lopetti kauden 2017 päätteeksi.

## Lähteet
Angela Rayner

**Angela Rayner** (s. 28. maaliskuuta 1980) on brittiläinen poliitikko, joka toimi Yhdistyneen kuningaskunnan varapääministerinä ja asunto-, yhteisö- ja paikallishallintoministerinä heinäkuusta 2024 syyskuuhun 2025. Hän kuuluu työväenpuolueeseen ja toimi sen varajohtajana huhtikuusta 2020 syyskuuhun 2025.

Rayner on edustanut Ashton-under-Lynen vaalipiiriä Yhdistyneen kuningaskunnan alahuoneessa vuodesta 2015 lähtien.

Reyner erosi ministerin ja puolueen varajohtajan tehtävistä, kun oli tullut julki, että hän maksoi Sussexista kakkosasunnokseen hankkimastaan asunnosta vakituisen asunnon varainsiirtoveron ja säästi 40&nbsp;000 puntaa.

## Lähteet
Pykälistö

**Pykälistö** on Jyväskylän Seppälänkankaalla sijaitseva entinen VR:n ratavartijan vahtitupa. Nykyään alueella sijaitsee Kari ja Samuli Alosen ylläpitämä Jyväskylän Nyky- ja Valotaiteen kulttuurikeidas.

## Alueen historia
Alue on osa vuonna 1898 valmistunutta Suolahti-Jyväskylä -rautatietä. Vahtitupa, ulkorakennus ja kellari ovat Rautatiehallinnon pääarkkitehdin Bruno Granholmin suunnittelemia.

Alkuperäiset rakennukset olivat jo pahasti rapistuneet Samuli Alosen ostaessa Pykälistön vuonna 1999. Alueelle on rakennettu alkuperäistä tyyliä jäljitteleviä uudisrakennuksia, kuten Sepän työtilat ja taidehalli.

Alueen vieritse kulkevalle käytöstä poistetulle junaradalle on tuotu neljä vanhaa junavaunua, jotka toimivat näyttely- ja kokoustiloina.

## Lähteet
Skjold (Vindafjord)

**Skjold** on taajama Vindafjordin kunnassa Rogalandin läänissä Norjassa. Taajaman pinta-ala on yksi neliökilometri ja asukasluku 933 vuonna 2023.

Skjold oli itsenäinen kunta vuosina 1837–1965.

## Lähteet

## Aiheesta muualla
Søren Abildgaard

**Søren Abildgaard** (18. helmikuuta 1718 Flekkefjord – 2. heinäkuuta 1791 Kööpenhamina) oli norjalais-tanskalainen piirtäjä ja geologi. Hän työskenteli historioitsija Jacob Langebekin kanssa tehden kuvituksia erilaisista muinaisjäännöksistä sekä maalasi pienoismuotokuvia. Tieteilijänä Abildgaard kannatti merkantilismia ja ehdotti, että kotimaisia raaka-aineita, kuten turvetta, grafiittia, merkeliä ja savea, voisi käyttää posliinin valmistuksessa.

Abildgaardin poikia olivat taidemaalari Nicolai Abraham Abildgaard ja eläinlääkäri Peter Christian Abildgaard. 
## Kuvia

Runy.jpg|Riimuja
Manderup Parsberg by Søren Abildgaard.jpg|Manderup Parsbergin hautakivi

## Teoksia
* *Beskrivelse over Stevns Klint og dens naturlige Mærkværdigheder* (1759)
## Lähteet

## Aiheesta muualla
Nick Bougas

**Nick Bougas** on yhdysvaltalainen pilapiirtäjä sekä elokuvaohjaaja ja -tuottaja. Monia hänen elokuvistaan on pidetty kulttielokuvina. Hän on tehnyt muun muassa antisemitistisiä kuvia taiteilijanimellä A. Wyatt Mann.

Bougas ohjasi Saatanan kirkon perustajan Anton LaVeyn juontaman mondo-dokumentin *[[Death Scenes]]* (1989). Vuonna 1993 hän ohjasi LaVeyta käsittelevän dokumentin *[[Speak of the Devil: The Canon of Anton LaVey]]*. Vuodelta 1994 on Bougasin ohjaama dokumentti *[[The Goddess Bunny]]*, jonka aiheena on dragesiintyjä, viihdetaiteilija Goddess Bunny. Bougas teki provokatiivisia kuvia poliittisen korrektiuden vastaiseen *[[Answer Me!]]* -lehteen, jota toimittivat Jim ja Debbie Goad vuosina 1991–1994. Näihin kuviin kuului muun muassa Andrea Dworkinia halventanut kuva, jossa toistettiin laajalti levitetty stereotypia, jonka mukaan osalla silloisista feministeistä esiintyneet seksuaalikielteisiksi koetut näkemykset johtuisivat heidän epämiellyttäväksi leimatusta ulkonäöstään. BuzzFeedin mukaan Bougas oli yksi ensimmäisistä murhaajiin liittyvän esineistön ("murderabilia") keräilijöistä.

Bougas teki jo 1980–1990-luvuilla rasistisia ja antisemitistisiä piirroksia, joista monet julkaistiin ensimmäisen kerran valkoisen ylivallan kannattaja Tom Metzgerin lehdissä. Hän on tullut 2000-luvulla tunnetuksi varsinkin Happy Merchant -piirroksestaan. Se julkaistiin netissä mahdollisesti jo vuonna 2001, viimeistään vuonna 2004. Anti-Defamation Leaguen mukaan Happy Merchant on valkoisen ylivallan kannattajien keskuudessa suosituin antisemitistinen meemi sekä yksi alt-right-piirien suosimien 4chan- ja Gab-alustojen kaikkein suosituimmista meemeistä. Bougas on muissa pilapiirroksissaan pilkannut muun muassa homoseksuaaleja.

## Lähteet

## Aiheesta muualla
*
Penttilä-yhtiöt

**Penttilä-yhtiöt** oli Kotkassa pääkonttoriaan pitänyt, vuoteen 1992 asti toiminut rakennus- ja hotellialan yritysryhmä. Se omisti hotellikiinteistöjä ja harjoitti hotelli- ja ravintolatoimintaa suurimmillaan yhdeksällä paikkakunnalla Suomessa. Hotellit muodostivat ketjun nimeltä Paremman Palvelun Hotellit.
Konserniin kuuluivat myös kotkalainen, alun perin Leo Pylkön perustama vaatetustehdas Könsi-Puku sekä Rakennus-Penttilä Oy, joka harjoitti asuntotuotantoa ainakin Porvoon seudulla.

1980-luvun lopulla Penttilä-yhtiöt remontoi Helsingin Vanhalle Polille Lord Hotelin, avasi Porvooseen hotelli Sparren, rakensi hotelli Waltikan Valkeakoskelle ja hotelli Kumpelin Heinolaan ja kaavaili rantahotelleja myös Kotkaan, Lohjalle ja yhdessä ensin Nesteen ja sitten Suomen Lääkäriliiton kanssa Sipooseen. Yritysryhmä kaatui konkursseihin Suomen 1990-luvun alun lamassa.

## Lähteet
Vertrieu

**Vertrieu** on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee Rhônejoen varrella, noin 50 kilometriä Lyonin kaupungista itään.

Vertrieussä on kaksi linnaa. Vanha linna on 1200-luvulla rakennettu linnoitettu talo. Sen rakennutti Dauphinén hallitsijat, jotka olivat tuolloin sodassa Savoijin kanssa. Sota kesti 70 vuotta, ja tuona aikana rakennettiin useita vastaavia linnoitettuja taloja Balcons du Dauphinén alueelle. Vuonna 1349 Dauphinésta tuli osa Ranskan kuningaskuntaa. Samaan aikaan (1346-1353) musta surma levisi Euroopassa tappaen lähes puolet sen väestöstä. Vuonna 1355 Ranskan kuningas Juhana II ja Savoijin kreivi Amadeus VI allekirjoittivat Pariisin rauhansopimuksen, joka määritteli rajat uudelleen. Tämän jälkeen linnan oli puolustettava Ranskan kuningaskuntaa. Vanha linna on kunnostettu asuttavaksi.

Uusi linna rakennettiin korvaamaan vanha linna 1600-luvun puolivälissä. Sen rakennutti Vertrieun herra La Poype aatelisasunnoksi. Linna rakennettiin uudelleen 1700- ja 1800-luvuilla. Linnan puisto ja sen ranskalainen puutarha ovat avoinna vierailijoille maksutta.

## Lähteet

## Aiheesta muualla
Milly-Lamartine

**Milly-Lamartine** on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 12 kilometriä Mâconin kaupungista länteen.

Kunnan tunnetuin rakennus on Château de Milly, joka tunnetaan myös nimellä Maison de Lamartine. Talossa kirjailija Alphonse de Lamartine vietti lapsuutensa. Saint-Jacques-le-Majeurin kirkko on rakennettu 1100-luvulla, ja sen kellotorni on rakennettu uudelleen 1200-luvulla. Kirkko luokiteltiin historialliseksi muistomerkiksi vuonna 1913 Alphonse de Lamartinen kunniaksi.

## Lähteet

## Aiheesta muualla
La Roche-Vineuse

**La Roche-Vineuse** on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 10 kilometriä Mâconin kaupungista länteen.

Kunnan alueella on viljelty viiniköynnöksiä satojen vuosien ajan. Nykyään siellä on 15 viinitilaa, joilla on yhteensä noin 200 hehtaaria viiniköynnöksiä. Se on noin puolet 1900-luvun alun viljelyalasta. Nykyinen tuotantomäärä tiloilla on noin 1 500 000 viinipulloa. Château de la Greffière -viinitilalla on viinimuseo, jossa voi tutustua 1900-luvun alun viinintuotantoon.

## Lähteet

## Aiheesta muualla
Rodolfo Orlandini

**Rodolfo Orlandini** (1. tammikuuta 1905 Buenos Aires, Argentiina – 24. joulukuuta 1990) oli argentiinalainen jalkapalloilija, pelipaikaltaan keskikenttäpelaaja. Hänellä oli myös Italian kansalaisuus.

Orlandini edusti Genoaa 1931–1936 ja voitti joukkueen kanssa Serie A:n kaudella 1934–1935. Lisäksi hän edusti OGC Niceä 1936–1938. Orlandini debytoi Argentiinan A-maajoukkueessa heinäkuussa 1930 ja voitti joukkueessa Copa Américan kaudella 1928–1929 pelattuaan ottelun. Hän kuului joukkueen kokoonpanoon myös vuoden 1930 maailmanmestaruuskilpailuissa ja kesäolympialaisissa 1928. Vuoden 1928 olympialaisista hän sai hopeaa.

## Lähteet
Feidías Panagiótou

**Feidías Panagiótou** (, s. 10. huhtikuuta 2000 Méniko) on kyproslainen tubettaja ja poliitikko, joka valittiin Euroopan parlamentin jäseneksi vuoden 2024 europarlamenttivaaleissa.

## Aiheesta muualla
Fernando Paternoster

**Fernando Paternoster** (24. toukokuuta 1903 Pehuajó, Buenos Airesin maakunta, Argentiina – 6. kesäkuuta 1967) oli argentiinalainen jalkapalloilija, pelipaikaltaan vasen laitapuolustaja. Hänellä oli myös Italian kansalaisuus.

Paternoster edusti urallaan muiden muassa Atlantaa, Racing Clubia ja Argentinos Juniorsia. Hän pelasi Argentiinan A-maajoukkueessa yhteensä 16 ottelua ja voitti Copa Américan kaudella 1928–1929 pelattuaan turnauksessa 3 ottelua. Hän kuului joukkueen kokoonpanoon myös vuoden 1930 maailmanmestaruuskilpailuissa, jossa hän pelasi 4 ottelua sekä kesäolympialaisssa 1928, jossa hän pelasi 5 ottelua. Vuoden 1928 olympialaisista hän sai hopeaa.

## Lähteet
Natalio Perinetti

**Natalio Perinetti** (28. joulukuuta 1900 Remedios de Escalada, Buenos Airesin maakunta, Argentiina – 24. toukokuuta 1985) oli argentiinalainen jalkapalloilija, pelipaikaltaan oikea laitahyökkääjä.

Perinetti pelasi 17 edustusvuoden ajan Racing Clubissa ja voitti joukkueen kanssa viidesti Primera Divisiónin vuosina 1917, 1918, 1919, 1921 ja 1925. Lisäksi hän edusti vuoden ajan River Platea. Perinetti debytoi Argentiinan A-maajoukkueessa heinäkuussa 1930 ja pelasi joukkueessa yhteensä 6 ottelua. Hän oli mukana voittamassa Copa Américaa kaudella 1928–1929. Hän kuului joukkueen kokoonpanoon vuoden 1930 maailmanmestaruuskilpailuissa, jossa hän pelasi ottelun.

## Lähteet
Kampelaiset

**Kampelaiset** (Poecilopsettidae) on piikkimakrillikaloihin kuuluva kalaheimo. Lajeja tavataan kakista valtameristä lauhkeilta ja lämpimiltä alueilta. Heimon lajit on aiemmin luokiteltu kuuluviksi oikeasilmäkampeloihin.

## Lajit ja anatomia
Kampelaisiin kuuluu kolme sukua ja noin 20 lajia. Heimon lajit kasvavat yleensä 18–30 cm pitkiksi. Ruumiinrakenteeltaan kampelaiset ovat soikeita ja litteitä. Kalojen silmät ovat oikealla kyljellä. Suu on pieni ja usein vino. Vasemman kyljen rintaevä on osalla lajeista alkeellinen. Kampelaiset ovat väriltään ruskeita.

## Levinneisyys ja elintavat
Kampelaisia tavataan lauhkeissa ja lämpimissä vesissä Atlantissa, Intian valtameressä ja Tyynessämeressä. Heimon lajit elävät pehmeällä pohjalla aina 1&nbsp;600 metrin syvyyteen asti.

## Lähteet
Edmundo Piaggio

**Edmundo Piaggio** (3. lokakuuta 1905 Lanús, Buenos Airesin maakunta, Argentiina – 27. heinäkuuta 1975) oli argentiinalainen jalkapalloilija, pelipaikaltaan puolustaja.

Piaggio edusti Lanúsia ensin 1927–1932, Boca Juniorsia 1932–1935 ja Lanúsia uudestaan 1935–1936. Hän edusti Argentiinan A-maajoukkuetta vuoden 1930 maailmanmestaruuskilpailuissa ja voitti Copa Américan kaudella 1928–1929.

## Lähteet
Ramón Muttis

**Ramón Muttis** (12. maaliskuuta 1899 Buenos Aires, Argentiina – 12. tammikuuta 1955) oli argentiinalainen jalkapalloilija, pelipaikaltaan keskuspuolustaja.

Muttis voitti Primera Divisiónin viisi kertaa Boca Juniorsin kanssa vuosina 1923, 1924, 1926, 1930 ja 1931. Lisäksi hän edusti urallaan Atlantaa, Argentinos Juniorsia ja Almagroa. Muttis pelasi Argentiinan maajoukkueessa yhteensä 11 ottelua ja voitti Copa Américan kaudella 1924–1925. Hän kuului joukkueen kokoonpanoon vuoden 1930 maailmanmestaruuskilpailuissa, jossa hän pelasi yhdessä ottelussa.

## Lähteet
Pohjois-Arabian apostolinen vikariaatti

**Pohjois-Arabian apostolinen vikariaatti** on katolinen hiippakunta Bahrainissa, Kuwaitissa, Qatarissa ja Saudi-Arabiassa. Sen keskuspaikka on Bahrainissa. 

## Historia
Hiippakunta perustettiin alun perin Kuwaitin apostolisena prefektuurina 29. kesäkuuta 1953 erottamalla se Arabian apostolisesta vikariaatista. 2. joulukuuta 1954 se korotettiin Kuwaitin apostoliseksi vikariaatiksi. 31. toukokuuta 2011 nimi muutettiin Pohjois-Arabian apostoliseksi vikariaatiksi.

Vuonna 2022 hiippakuntaan kuului 11 seurakuntaa, joissa oli yhteensä 2 722 750 jäsentä. Nämä muodostivat 6,3% hiippakunnan alueen väestöstä.

## Lähteet

## Katso myös
Carlos Spadaro

**Carlos Spadaro** (5. helmikuuta 1902 Lanús, Buenos Airesin maakunta, Argentiina – 15. marraskuuta 1985) oli argentiinalainen jalkapalloilija, pelipaikaltaan vasen laitahyökkääjä.

Spadaro edusti urallaan kahdeksan edustusvuoden ajan Lanúsia. Hän debytoi Argentiinan A-maajoukkueessa heinäkuussa 1930 ja kuului joukkueen kokoonpanoon vuoden 1930 maailmanmestaruuskilpailuissa pelaten ottelun.

## Lähteet
Pedro Arico Suárez

**Pedro Arico Suárez** (5. kesäkuuta 1908 Santa Brígida, Las Palmas – 18. huhtikuuta 1979 oli argentiinalainen jalkapalloilija, pelipaikaltaan puolustava keskikenttäpelaaja. Hänellä oli myös Espanjan kansalaisuus.

Suárez edusti urallaan 12 edustusvuoden ajan Boca Juniorsia ja voitti joukkueessa viidesti Primera Divisiónin vuosina 1930, 1931, 1934, 1935 ja 1940. Hän pelasi Argentiinan A-maajoukkueessa yhteensä 12 ottelua ja kuului joukkueen kokoonpanoon vuoden 1930 maailmanmestaruuskilpailuissa.

## Lähteet
Adolfo Zumelzú

**Adolfo Zumelzú** (5. tammikuuta 1902 Buenos Aires, Argentiina – 29. maaliskuuta 1973) oli argentiinalainen jalkapalloilija, pelipaikaltaan puolustava keskikenttäpelaaja.

Zumelzú edusti urallaan muun muassa Racing Clubia ja Tigreä. Hän debytoi Argentiinan A-maajoukkueessa 1930 ja teki joukkueessa 3 maalia pelattuaan 13 ottelua. Hän voitti Copa Américan kahdesti kausina 1926–1927 ja 1928–1929. Hän kuului joukkueen kokoonpanoon vuoden 1930 maailmanmestaruuskilpailuissa ja teki 2 maalia sekä osallistui kesäolympialaisiin 1928.

## Lähteet
Ferdinand Adams

**Ferdinand Adams** (3. toukokuuta 1903 Berchem, Belgia – 25. joulukuuta 1985) oli belgialainen jalkapalloilija, pelipaikaltaan keskushyökkääjä.

Adams edusti koko ammattilaisuransa RSC Anderlechtia ja debytoi Belgian maajoukkueessa lokakuussa 1924. Hän teki maajoukkueessa yhteensä 9 maalia pelattuaan 21 ottelua sekä kuului joukkueen kokoonpanoon vuoden 1930 maailmanmestaruuskilpailuissa tehden 2 maalia.

## Lähteet
Arnold Badjou

**Arnold Badjou** (25. kesäkuuta 1909 Laeken, Belgia – 17. syyskuuta 1994) oli belgialainen jalkapallomaalivahti. Hän oli pituudeltaan 174-senttimetrinen.

Badjou edusti koko ammattilaisuransa Daring Clubia vuodet 1928–1939. Hän debytoi Belgian A-maajoukkueessa huhtikuussa 1930 ja pelasi joukkuessa yhteensä 34 ottelua. Hän kuului joukkueen kokoonpanoon vuoden 1930 maailmanmestaruuskilpailuissa.

## Lähteet
Graeme Sharp

**Graeme Sharp** (s. 16. lokakuuta 1960 Glasgow, Skotlanti) on skotlantilainen, vuosina 1980–1998 aktiviisesti pelannut jalkapalloilija ja nykyinen valmentaja. Hänen pelipaikkansa oli keskushyökkääjä.

Sharp pelasi 1980–1991 Evertonissa, johon hän siirtyi 200 000 euron siirtosummalla Dumbartonista. Evertonin kanssa hän voitti FA Cupin vuonna 1984, Englannin Valioliigan kausina 1984–1985 ja 1986–1987, FA Community Shieldin kausina 1984–1985, 1985–1986, 1986–1987 ja 1987–1988 sekä Cup-voittajien cupin kaudella 1984–1985. Hän pelasi yhteensä 506 liigaottelua, joissa hän teki 168 maalia ja syötti 22 kertaa. Englannin valioliigassa hän pelasi 55 ottelua ja teki niissä 16 maalia. Evertonin lisäksi Sharp edusti Oldham Athleticia ja Bangor Cityä.

Sharp debytoi Skotlannin A-maajoukkueessa toukokuussa 1985 ja teki joukkuessa 1 maalin pelattuaan 12 ottelua. Hän kuului joukkueen kokoonpanoon vuoden 1986 maailmanmestaruuskilpailuissa.

Sharp valmensi Oldham Athleticia 37 ottelussa ja myöhemmin Bangor Cityä 2 ottelussa. Viimeisimpänä hän toimi Evertonin johtajana.

## Lähteet